**הגדרת תפקידים תשפ''א**

**ממ"צ (מדריך מחויבות צעיר)**

**לכל כיתה מתבקש ממ"צ אחראי** .הממ"צים הם תלמידי כיתות י' וי"א, המהווים חלק מהמנהיגות המתנדבת הלוקחת על עצמה משימות מנהיגותיות בנוסף על הפעילות במסגרת מחויבות אישית.

1. הממ"צים **מדריכים** את התלמידים הנתקלים בקשיים במהלך מילוי משימתם בקהילה.
2. הממ"צים **שותפים לצוות ההנהגה** הבית ספרי של התוכנית. הצוות אחראי להפעלת התוכנית בהיבטים ניהוליים, ארגוניים ותוכניים, כמו: מעקב אחרי פעילות תלמידים, תכנון וביצוע של יום מוקד, טקס קבלת תעודת זהות,ערבי הורים ועוד.
3. הממ"צים **מבקרים במוסדות** הוולונטריים **ובוחנים את טיב ההדרכה** שנותנים בהם לתלמידי המחויבות .
4. הממ"צים מנהלים דיונים ערכיים בכיתות במהלך **שיעורי** **מחנך** הקשורים לנושא .
5. הממ”צים **יוזמים אירועים** מיוחדים בבית ספר ובקהילה לחיזוק החינוך להתנדבות .
6. הממ”צים **מסייעים בגיוס** תלמידים לפעולות מיוחדות מעבר לפעילות השוטפת.
7. הממ”צים דואגים **לפרסם** בבית הספר ובקהילה את התוכנית ואת פעילות התלמידים.
8. הממ”צים **מחזקים את התקשורת** בין רכז המחויבות האישית לבין נציג המוסד הקולט.

**א.א"ג (15 שעות מעורבות חברתית)**

• ייקח חלק מארגון יום ספורט

• יוודא הגעת והכנת התלמידים לטורניר הכדורגל

• ייפגש אחת לחודש עם רכז א"ג לפגישת סטטוס, נושא חודשי מודגש ועדכונים

• יטמיע את נושא אימון גופני ואורחות חיים בכיתה

• ייקח חלק בהפסקות הפעילות בשיתוף מועצת תלמידים

**א.גיבוש (15 שעות מעורבות חברתית)**

• יתלווה לצ''ח בארגון ערב כיתה

• יתלווה לממ''ח ורכז השכבה בתכנון הגיבוש השכבתי

• יסייע בשילוב תלמידים בכיתה

• יעודד השתתפות בפעילויות חברתיות

**א.תורנויות (15 שעות מעורבות חברתית)**

• יסייע בחלוקת תורנים לתורנות קורס תורן

• יסייע בבניית לוח תורנות כיתתית – ניקיון יומי , מסדר המפקד

• יעביר לרס''ר את שמות התלמידים שלא ביצעו תורנות ומועד השלמתה

**חניך תורן (15 שעות מעורבות חברתית)**

* יקבל את המפקד הרלוונטי במתן "הקשב"
* יבצע פגישה חודשית עם רס''ר היחידה
* ייקח חלק בהטעמת המשמעת
* יוודא בדיקת נוכחות במסדר בוקר
* יסייע באכיפת נהלי קורונה